text: EFB støtter Syriens børn
  09 september 2015 kl. 05.31
  Spillere, koner og kærester har samlet ind i de private gemmer og holder loppemarked foran Blue Water Arena.
  Med EfB-spiller Nicki Billes kæreste, Lykke May, som initiativtager stiller truppen på lørdag op til loppemarked, hvor pengene fra salget de går til Syriens børn.
  -Det har været skrækkeligt at se de syriske familier, som har været nødsaget til at forlade deres hjem og alt hvad de har kært. Derfor ønsker vi at gøre noget godt og alt hvad vi sælger, går til Dansk Røde Kors, siger Lykke May.
  Loppemarkedet foregår lørdag fra kl. 12 - 15 på pladsen foran stadion og der bliver som sagt mulighed for, at erhverve sig ting og sager fra spillernes private overskudslager.
  Det gælder blandt andet nogle af de ting, som Lykke May og Nicki Bille fik til overs, da de flyttede hjem til Danmark fra Evian i Frankrig, hvor han spillede 20 kampe i 2014-15.
  